Prasība, kas celta 2023. gada 17. augustā – ZB/EUIPO – Muhsinoglu (“X ENERGY DRINK”)
(Lieta T-507/23)
Valoda, kādā sagatavots prasības pieteikums – angļu
Lietas dalībnieki
Prasītājs: ZB (Piotrków Trybunalski, Polija) (pārstāvis: P. Korolko, advokāts)
Atbildētājs: Eiropas Savienības Intelektuālā īpašuma birojs
Otrs procesa EUIPO Apelācijas padomē dalībnieks: Siyabend Goran Muhsinoglu (Troisdorf, Vācija)
Informācija par procesu EUIPO
Strīdus preču zīmes reģistrācijas pieteikuma iesniedzējs: prasītājs Vispārējā tiesā
Strīdus preču zīme: Eiropas Savienības grafiskas preču zīmes “X ENERGY DRINK” reģistrācijas pieteikums – reģistrācijas pieteikums Nr. 18 428 256
Process EUIPO: iebildumu process
Apstrīdētais lēmums: EUIPO Apelācijas ceturtās padomes 2023. gada 23. jūnija lēmums lietā R 221/2023-4
Prasījumi
Prasītāja prasījumi Vispārējai tiesai ir šādi:
grozīt apstrīdēto lēmumu un pilnībā noraidīt iebildumus;
reģistrēt pieteikto preču zīmi;
piespriest EUIPO un personai, kas iestājusies lietā, segt savus, kā arī atlīdzināt prasītājas tiesāšanās izdevumus, tostarp izdevumus, kas radušies procesā EUIPO.
Izvirzītie pamati:
Eiropas Parlamenta un Padomes Regulas (ES) 2017/1001 8. panta 1. punkta b) apakšpunkta pārkāpums;
Pienākuma norādīt apstrīdētā lēmuma pamatojumu neievērošana un Eiropas Parlamenta un Padomes Regulas (ES) 2017/1001 94. panta 1. punkta, lasot kopsakarā ar Eiropas Savienības Pamattiesību hartas 41. panta 2. punktu, pārkāpums.
____________